DIE KONTRAK: Demi Lee is die wenner! | Netwerk24
23 November 2018 21:11
Demi Lee Moore tydens die kleedrepetisie van AIG. Foto: Albert Bredenhann - Pixel Pro
Die Durbanviller Demi Lee Moore (28) is op 23 November op die Afrikaans is Groot-verhoog by die Sun Arena in Pretoria gekroon as die wenner van VIA (DStv-kanaal 147) se musiektalenkompetisie Die Kontrak. Sy slaan 'n platekontrak van een miljoen rand met Coleske Artists, die grootste onafhanklike Afrikaanse platemaatskappy, weg.
Demi Lee se loopbaan as 'n Coleske Artists-kunstenaar begin as't ware daar en dan op die Afrikaans is Groot-verhoog. Haar album "Mis eet slap herhaal" is nou landwyd by Musica-winkels beskikbaar. Die musiekvideo vir haar gelyknamige enkelsnit kan tans eksklusief op die JOOX-app gestroom word.
Kyk die lusmakervideo:
Stroom die volle video nou op die JOOX-app. Klik hier.
Die Kontrak se naaswenner, die Pretorianer Ivan Roux (28), stap egter nie met leë hande huis toe nie. Sy album "Daai ding" is nou ook by Musica-winkels landwyd te koop en die musiekvideo vir sy gelyknamige enkelsnit kan is ok stroombaar op die JOOX-app. Alhoewel hy nie die miljoenrand-platekontrak by Coleske Artists losgeslaan het nie, sal hy steeds deur dié platemaatskappy bestuur word.
Aanhangers van Die Kontrak kan Woensdag 28 November inskakel om die groot wen-oombik te beleef én om 'n agter-die-skerms-blik by die eerste Afrikaans is Groot-konsert van 2018 te kry.
Nuwe episodes van Die Kontrak word elke Woensdag om 20:00 uitgesaai met heruitsendings op Vrydae om 19:00, Saterdae om 21:00 en Sondae om 18:00. Die JOOX-app is die amtelike stoomvennoot van Die Kontrak.